તાજેતરમાં સુરતના કતારગામ વિસ્તારમાં રૂપિયા 20 કરોડના હીરાની લૂંટ થઇ હતી તેમાં પકડાયેલા આરોપીઓએ કબુલાત કરી હતી કે 25મી ડિસેમ્બર ૨૦૧૭ના દિવસે રાત્રે ચોકબજાર ચાર રસ્તા રાજા ઓવારા પાસે નામચીન મહંમદ હુસેન ઉર્ફે મમ્મુ ચાંદ મહોમ્મદ હાંસોટી ઉપર ફાયરીંગ કરાવનાર અલ્તાફ પટેલ છે. સુરતની ક્રાઇમ બ્રાન્ચ અલ્તાફને શોધી રહી હતી તે દરમ્યાન માહિતી મળી હતી કે ગુરુવારે રાત્રે અલ્તાફ નવસારીથી સુરત આવી રહ્યો છે. ક્રાઇમ બ્રાન્ચની ટીમ રાત્રે દોઢ વાગે નવસારીના બોરિયાચ ટોલ નાકા પાસે ગોઢવાઇ ગઇ હતી. જેવી અલ્તાફની કાર આવી એટલે તેને કોર્ડન કરી લેવાઇ હતી પણ અલ્તાફે પોલીસ પર જ કાર ડછાવી દીધી હતી જેમાં પીએસઆઇ ભોલા,કોન્સેટેબલ નીતીન અને કાંતિને ઇજા થઇ હતી. પોલીસે પણ અલ્તાફનો પીછો છોડ્યો નહોતો અને ફિલ્મી ઢબે કાર ભગાવીને અલ્તાફને પકડી પાડ્યો હતો. મોડી રાત્રે પોલીસ અલ્ચાફને સુરત લઇ આવી હતી અને તેની સામે ગુનો નોંધ્યો હતો.